මේ පිළිබඳව පොලිස්පතිවරයාගේ නියමයෙන් වයඹ පළාත් ජ්‍යෙෂ්ඨ නියෝජ්‍ය පොලිස්පතිවරයා විමර්ශනයක් ආරම්භ කර ඇති බවයි ඔහු කියා සිටියේ.පසුගිය 31 වන දා නිදහස් සන්ධාන කාර්යාලයේදී මෙම පුද්ගලයා අත්අඩංගුවට ගත් බව එදින කුරුණෑගල පැවැති මාධ්‍ය හමුවකදී හිටපු පාර්ලිමේන්තු මන්ත්‍රී සාලින්ද දිසානායක සඳහන් කළා.කෙසේ වෙතත්, කුරුණෑගල අද පැවැති මාධ්‍ය හමුවකදී එක්සත් ජාතික පක්ෂයේ කුරුණෑගල දිස්ත්‍රික් කණ්ඩායම් නායක අමාත්‍ය අකිල විරාජ් කාරියවසම් මේ පිළිබඳව අදහස් පළ කළා.